
Plx 669/2015
      BIROULUI  PERMANENT  

                                                                    AL

         CAMEREI  DEPUTAŢILOR

    Vă înaintăm, alăturat, RAPORTUL COMUN asupra proiectului de Lege privind Fondul de garantare a depozitelor bancare, trimis spre dezbatere în fond cu adresa nr. PLx.669 din 19 octombrie 2015, înregistrat sub nr. 4c-2/890, respectiv 4c-1/281 din 20 octombrie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.



PREŞEDINTE                                               PREŞEDINTE                                                                                         
                            Viorel  ŞTEFAN                                              Horia GRAMA  

Plx 669/2015
RAPORT COMUN
asupra proiectului de Lege privind Fondul de garantare a depozitelor bancare
    
       
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru politică economică, reformă şi privatizare au fost sesizate spre dezbatere pe fond cu proiectul de Lege privind Fondul de garantare a depozitelor bancare, trimis spre dezbatere în fond cu adresa nr. PLx.669 din 19 octombrie 2015, înregistrat sub nr. 4c-2/890, respectiv 4c-1/281 din 20 octombrie 2015.

Conform prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins proiectul de Lege în şedinţa din 13 octombrie 2015.
     
Proiectul de lege a fost avizat favorabil de către Consiliul Legislativ şi Comisia juridică, de disciplină şi imunităţi.
    
      
Proiectul de Lege supus dezbaterii are ca obiect de reglementare transpunerea Directivei 2014/49/UE a Parlamentului european şi a Consiliului privind schemele de garantare a depozitelor, care urmăreşte eliminarea diferenţelor dintre legislaţiile statelor membre în domeniul schemelor de garantare a depozitelor, concomitent cu creşterea nivelului de protecţie a deponenţilor garantaţi, astfel încât să fie sporită încrederea în sistemul bancar.





În conformitate cu prevederile art. 61 şi 63 din Regulamentul Camerei Deputaţilor, Republicat, membrii celor două Comisii au examinat proiectul de Lege în şedinţe separate. 
Membrii Comisiei pentru buget, finanţe şi bănci au examinat proiectul de lege menţionat mai sus în şedinţa din 27 octombrie 2015, iar membrii Comisiei pentru politică economică, reformă şi privatizare în şedinţa din 3 noiembrie 2015. 


Din numărul total de 33 membri ai Comisiei pentru buget, finanţe şi bănci şi-au înregistrat prezenţa la dezbateri 32 deputaţi, iar din totalul de 24 de membri ai Comisiei pentru politică economică, reformă şi privatizare au fost prezenţi la dezbateri 20 deputaţi. 
Potrivit reglementărilor art. 56 alin. (1) şi (2) din Regulamentul Camerei Deputaţilor, republicat, la dezbaterea proiectului de Lege, au participat, în calitate de invitaţi, din partea Băncii Naționale a României, domnul viceguvernator Bogdan Olteanu, doamna Popescu Beatrice, consilier - cabinet viceguvernator, domnul director Cristian Ștefan, domnul director Vonvea Emil, doamna director adjunct Răducănescu Veronica, doamna Dimonu Angela - șef serviciu, domnul Sorin Sorescu - șef serviciu, domnul Adrian Dumitrescu - șef serviciu și doamna Elena Carabelea - consilier juridic, din partea Ministerului Finanţelor Publice, domnul secretar de stat Ghizdeanu Ion, președintele Comisiei Naționale de Prognoză, doamna Oana Iacobescu - șef serviciu și domnul Băilă Adrian – expert.
    
     În urma examinării proiectului de Lege şi a opiniilor exprimate, deputaţii prezenţi la lucrări au hotărât, cu majoritate de voturi (2 abţineri), să supună plenului Camerei Deputaţilor respingerea proiectului de Lege privind Fondul de garantare a depozitelor bancare, deoarece acesta a fost cuprins ca Titlul II în proiectul de Lege privind schemele de garantare a depozitelor (PLX nr. 670/2015), pentru a asigura un cadrul legislativ unitar în acest domeniu.

    În raport cu obiectul şi conţinutul său proiectul de lege face parte din categoria legilor ordinare.
                          PREŞEDINTE                                            PREŞEDINTE                                                                                         
                          Viorel ŞTEFAN                                            Horia GRAMA  
                          SECRETAR                                                    SECRETAR      
                     Mihai Aurel DONŢU                                              Cornel ITU    
Şef serviciu                                                                                                             Consilier parlamentar


Giorgiana Ene                                                                                                        Alina Hodivoianu

Expert parlamentar 
Florentina Radoi

